Ludvig III (Baijeri)

Ludvig III (syntyjään Ludwig Leopold Joseph Maria Aloys Alfred; 7. tammikuuta 1845 München, Baijeri – 18. lokakuuta 1921 Sárvár, Unkarin kuningaskunta) oli Baijerin viimeinen kuningas vuosina 1913–1918.

Varhaiset vaiheet 
Ludvig oli Baijerin prinssi Luitpoldin ja Itävallan arkkiherttuatar Augusten lapsi. Sisaruksia Ludwigilla oli kolme, joista Ludwig oli vanhin.

Avioliitto ja lapset 
Vuonna 1868 Ludvig meni naimisiin itävaltalaisen Marie Theresen kanssa. Ludvigille syntyi yhteensä 13 lasta, 4 poikaa ja 9 tytärtä:

 kruununprinssi Rupprecht
 prinsessa Adelgunde
 prinsessa Maria Ludwiga
 prinssi Karl
 prinssi Franz
 prinsessa Mathilde
 prinssi Wolfgang Maria Leopold
 prinsessa Hildegard
 prinsessa Notburga
 prinsessa Wiltrud
 prinsessa Helmtrud
 prinsessa Dietlinde
 prinsessa Gundelinde

Baijerin kuninkaana 
Ludvig seurasi aluksi isäänsä Baijerin sijaishallitsijana vuonna 1912. Tämä oli toiminut Ludvigin serkun, mielenvikainen kuningas Oton sijaishallitsijana, mutta vuotta myöhemmin Ludvig syrjäytti Oton ja hänestä tuli virallisesti Baijerin kuningas.

Ludvigin lyhyt hallintokausi oli konservatiivinen. Hallitsijana hän sai vaikutteita paavi Leo XIII:n kiertokirjeestä Rerum Novarumista. Häntä kutsuttiin joskus nimellä ”Millibauer”, ”meijerifarmari”, koska hän oli suuresti kiinnostunut maataloudesta ja viljelystä.

Ensimmäinen maailmansota 
Ludvigia syytettiin sokeasta Preussin seuraamisesta, ja hänen epäsuosionsa kasvoi ensimmäisen maailmansodan aikana. Kun sota kesti ja rintama läheni Baijeria, valtiossa puhkesi saksalainen sosialistinen vallankumous. Juuri ennen sodan loppumista Ludvig pakeni perheineen Münchenin palatsista. Hän oli ensimmäinen saksalainen monarkki, joka syöstiin valtaistuimeltaan.

Pari päivää sodan jälkeen, 13. marraskuuta, Ludvig kirjoitti käskyn, joka vapautti sotilaat ja siviilivirkailijat valoistaan. Kurt Eisnerin johtaman tuoreen tasavallan hallitus tulkitsi tämän eroilmoitukseksi.

Ludvigin veli Leopold oli sotamarsalkka Saksan armeijassa.

Maastapako ja viimeiset vuodet 
Baijerista paettuaan Ludvig muutti ensin Liechtensteiniin, josta hän siirtyi sittemmin Sárváriin, Unkariin, jossa hän kuoli vuonna 1921. Vallasta luopuminen painoi entisen kuninkaan mieltä.

Kunnianosoituksia

Baijerilaiset 

  Pyhän Hubertin ritarikunta (1908)
  Sotilasansioritarikunta (1866)
  Pyhän Yrjön ritarikunta (1874)
  Maksimilian Joosefin ritarikunta

Ulkomaalaiset 

  Kultainen talja (Itävalta-Unkari, 1868)
  Pyhän Tapanin ritarikunta (Itävalta-Unkari, 1893)
  Maria Teresian sotilasritarikunta (Itävalta-Unkari, 1917)
  Mustan kotkan ritarikunta (Preussi)
  Württembergin kruunun ritarikunta (Württemberg)

Lähteet 

Baijerin kuninkaat
Sijaishallitsijat
Vuonna 1845 syntyneet
Vuonna 1921 kuolleet